АҞӘА, жәабран 11 – Sputnik. Акомпозициа This is America (анагӡаҩ Childish Gambino) "Грэмми" анашьахеит акатегориа "Ашықәсазы иреиӷьу ашәа" ҳәа. Абри атәы аанацҳауеит ателеканал CBS.
Абри акатегориаҿы иқәгылан акомпозициақәа: All the Stаrs, Boo'd Up, God's Plan, In My Blood, The Joke, The Middle и Shallow. Ашәа "This is America" абри акомпозициала иреиӷьхаз раԥхьатәи хип-хоп-композициоуп.
"This is America" акәзар акатегориақәа "Иреиӷьу амузыкатә видеои" "Иреиӷьу реп/снаг-анагӡареи" рзы аԥхьахә аиуит.
Ашәа "This is America" назыгӡо актиор, ашәаҳәаҩ Дональд Гловер, апсевдоним Childish Gambino, ныҟәызго, ацеремониа аҽалархәра мап ацәикит.
"Грэмми" акатегориа "Иреиӷьу асоло" аҿы аԥхьахә лоуит Леди Гага ашәа Joanne (Where Do You Think You're Goin'?) азы, актер Бредли Купери лареи рашәеицҳәараз "Иреиӷьу апоп-дует" акатегориала ашәа "Shallow" аԥхьахә рзаанагеит.